
CHAUFFEUR ENVOLVI DEN 
ACCIDENTE FATAL LAGA LIBER 


KPA NO POR PIKI 
CACHO RIBA CAYA 
YA CU NO TIN PLACA 
PA WARDA NAN 


FAMIANAN VENEZOLANO 


A PIDI NACIONNAN 
UNI PA INVESTIGA 
DESAPARICION DI 
“ILEGALNAN” 


A SACA DOS GRUPO 
LOCAL FOR DI 
HOTEL PA MAL 
COMPORTACION 

A 
lgun luna atras, leiding di KPA a di- 
cidi di tene algun siman di curso pa 
oficialnan di Polis cu ta trahando como 
‘Polis di Bario’ caminda eventualmente 
e grupo aki lo a wordo encarga cu e 
asunto di cachonan di caya. 


Manera ta conoci e situacion di 
cachonan los riba caya ta bira dia pa 
dia mas serio, caminda pa falta di un 
solucion adecuado, e problema aki ta 
sigui bira mas grandi. 
Recientemente gobierno a anuncia cu 
dentro di poco lo inicia cu e proceso 
di piki cachonan riba caya y tambe 
bay over na multa doñonan di cacho 
pa motibo cu nan ta laga e animalnan 
aki “zwerf” riba caminda publico sin 
ningun clase di control. 


Intencion di e proceso aki tabata pa 
laga Polisnan di Bario atende y castiga 
doñonan cu ta laga nan cacho cana 
riba caya sin ningun clase di control of 
cuido pero na mes momento tambe a 
menciona cu lo envolvi personal di City 
Inspector den e asunto aki pero en 
realidad ni polis di bario of oficialnan 
di City Inspector, lo por haci algo cu e 
problematica aki. 


Tin diferente asunto cu ta necesario, na 
prome luga ta rekeri un luga caminda 
lo tin cu hiba e bestianan aki, ya cu tin 
centronan cu ya a participa cu nan no 
por tuma tur e bestianan cu tin y loke ta 
mas principal, ta e aspecto financiero 
ya cu gobierno no tin placa presupu- 
esta pa e tipo di proyecto aki. 


Ta bin acerca cu polisnan no tin ekipo 
adecuado pa piki e cachonan aki for di 
caya, ya cu tin dos auto na e momen- 
tonan aki cu ta encarga pa transporte 
di e cachonan di polis mes conoci 
como K-9 cual ya caba a ser dicidi cu 


no por uza e autonan aki pa e proyecto 
anuncia. 
Fuera di e asunto di ‘hospedahe y 
transporte’ tin e asunto di con lo iden- 
tifica cachonan cu ta riba caya, con 
por haya sa ta kende ta nan doño y si 
tin legislacion caba si esaki por wordo 
castiga dor di duna e doño un multa. 


SEGURO 
Kisas e punto mas crucial den henter 
e intencion di laga Polisnan di Bario 
atende cu cachonan riba caya, ta cu 
no solamente e polisnan aki no tin e 
trabou aki den nan ‘job discription’ 
pero tampoco e oficialnan aki tin un 
seguro pa cubri ora cu nan wordo ataca 
y mordi dor di e bestianan cu nan gara. 


Pues practicamente tin cu asumi cu 
e plan di envolvi Polis di Bario cu e 
proceso aki di kita cachonan for di riba 
caya, lo no ta posibel ya cu gobierno 
kier cuminsa cu algo sin cu e tin fondo 
pa por realisa e asunto aki manera 


mester ta. 


Recientemente tambe a menciona cu 
posiblemente lo amplia e departa- 
mento di City Inspector pa asina crea 
personal cu tambe lo por keda encarga 
cu e trabou aki y aki ya por a tuma nota 
cu diferente nombracion a tuma luga 
na e departamento aki. 


Por a mira diferente trahado di CI cu 
uniform nobo nobo riba caya, sin cu tin 
algun indicacion kico ta nan respon- 
sabilidad pero aki tin cu mustra cu e 
departamento aki, mescos cu KPA, noi 
tin fondo y no tin material pa cumpli cu 
e trabou aki. 


Es mas, departamento di City Inspector 
aworaki solamente tin personal den 
servicio pero no tin auto adecuado pa 
transporta e bestianan, tampoco tin un 
centro adecuado pa warda esakinan y 
tur esaki pa motibo cu tin fondo presu- 
puesta pa e proyecto. 


KPA no por piki cacho riba caya 
ya cu no tin placa pa warda nan 

E 
accidente di trafico cu a tuma luga diabierna anochi den 
Havenstraat pa 11’or di anochi, a laga un persona seria- 
mente herida, esta Harwin ‘Hawa’ Ruiz di 31 aña, kende su 
dia siguiente a fayece pa herida serio ricibi y tambe e otro 
chauffeur envolvi den e accidente, a keda deteni. 
Pa motibo cu e ta un oficial  di Arumil, mesora Marachaussee  
a keda yama y a tuma over e persona aki pero aparentemente 
nan a keda cla caba cu e investigacion y ayera tardi a laga e 
persona aki bay liber. 
Na prome instante tabatin e impresion cu e dos autonan 
tabata pustando cu otro y entre otro un di e autonan lo a 
cera e otro cu consecuencia cu e auto di Hawa a bay pega 
riba un baki di mata pa despues bolter, sacando e victima 
benta riba caminda. 


El a sufri hopi sla na cabes  y el a bin fayece diadomingo den 


oranan di merdia. 
No ta conoci si e otro chauffeur envolvi lo tabata bebi of no 
y tampoco ta conoci si el a pasa test di consumo di alcohol 
na momento cu e tabata den detencion di Arumil. 


D 
espues di 13 aña sin bula pa e isla di Corsou, e compania 
di aviacion Delta Air Lines lo reanuda vuelonan pa e isla 
di Corsou,  na luna di December proximo. Delta ta bulando 
pa Aruba cu dos vuelo diario  y  ta anuncia awor cu pa dia 
16 di December, e compania lo inicia e ruta pa Corsou c’un 
vuelo semanal cu lo ta riba tur diasabra. 


For di 2010  Delta a stop cu su vuelonan pa e isla di Corsou 
caminda lo trece un vuelo for di su megahub situacion na 
Hartsfield-Jackson Atlanta International Airport, directo pa 
Curaçao International  Airport. 


E vuelo semanal aki pa Corsou lo tuma luga pa henter un aña 
y riba cual lo bula cu un Boeing 737-800  cu tin capacidad 
pa 160 asiento y for di diadomingo ultimo, por a cuminsa 
reserva pa  e vuelo aki. 


Segun e compania Delta, e ruta pa Corsou ta forma parti di 
un plan di mercadeo nobo caminda lo expande e ruta for di 
Atlanta pa America Latina, caminda lo riba un total di 500 
vuelo semanal  pa 44 destinacion den e region menciona, 
cual ta un aumento di 30% di capacidad compara cu 2022. 
E ultimo bes cu Delta a bula pa e isla di Corsou, tabata entre 
2007 te cu 2010 tambe cu vuelonan un bes pa siman. 


Chauffeur envolvi den accidente fatal laga liber 


Delta c’un vuelo pa siman pa Corsou 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


O 
rganisacion Internacional di Migracion di Nacionnan Uni, 
ta investigando di 150 Venezolano cu ta perdi despues 
cu nan a trata di crusa lama entre Venezuela y islanan di Ca- 
ribe, manera Aruba, Corsou y Trinidad & Tobago for di 2015. 
Jhonny Romero kende ta presidente di un grupo di defensa 
pa famianan di 150 migrante Venezolano cu ta desapareci, a 
haci un peticion y apelacion na e organisacion di Nacionnan 
Uni ya cu nan ta di opinion cu despues di cuater aña, nan 
no ta mira cu tin investigacion tumando luga y e grupo aki 
ya caba a tene un manifestacion na Juni ultimo dilanti di 
edificio di Fiscal General na Caracas. 


Segun informacion suministra dor di ONU riba e materia 
aki, tin un total di 100 mil Venezolano cu a subi lama pa 
trata di drenta un of otro isla den Caribe, buscando un 
miho porvenir pero hopi no a yega nan destino mientras 
cu esunnan culpabel pa e drama aki, ta keto bay sin wordo 
persigui pa husticia. Sr. Romero, presidente di e grupo di 
famia Venezolano buscando ayudo pa investigacion, tambe 
tin n yiu homber Jhonny de Jesus di 27 aña, kende tabata 
forma parti di un grupo di 32 persona desapareci tratando di 
yega e isla di Corsou na 2019 pero nunca mas a scucha algo 


di autoridadnan concerni. Te cu awor lo tin cinco homber 
deteni, sperando riba nan caso den Corte relaciona cu e 
barco cu tabata transportando e hoben Jhonny de Jesus 
pero Fiscal General y tampoco Armada, a reacciona riba 
preguntanan di entre otro Reuters. E riesgo cu e hendenan 
aki ta tuma, ta pone cu nan tin cu enfrenta riesgonan serio 
entre otro nan tin cu purba di subi tera escalando baran- 
canan hopi halto di por lo menos 4 meter, loke ta pone cu 
hopi di nan a hoga na e sitionan aki. 
Loke ta haci cualkier investigacion mas dificil ta e hecho cu 
na poco ocasion ta bin haya e curpa di e hendenan cu a 
hoga den nan intento pa subi tera, tambe aki na Aruba. 
ONU tambe a señala cu na e momentonan aki, no tin inves- 
tigacion tumando luga pa autoridadnan di Aruba of Corsou, 
pa trata di haya sa paradero di e hendenan perdi aki y esaki 
a wordo confirma pa vocero di Kustwacht pa Aruba y Corsou, 
kende tambe a mustra riba e hecho cu lamentablemente no 
ta haya e curpa di esunnan cu a perde nan bida den e lama 
bruto. 
Un mama di 43 aña, Ana Arias, a declara cu el a biaha 
bay Caracas pa busca informacion na Fiscal General pero 
no a haya informacion cu nan ta buscando, tampoco di 
su yiu muhe Luisannys, Betancourt kende hunto cu otro 
38 ocupante di un barco, ta perdi for di 2019 y ta sola- 
mente 10 di e grupo menciona, a wordo haya cu bida. 
Tampoco autoridadnan Venezolano a haya resto di e barco 
Ana Maria y ta ser sospecha cu e capitan di e barco aki, a 
huy pa Granada na momento cu investigacion a inicia segun 
informacion ricibi di polis 
E grupo a señala cu bibando cuater aña den silencio riba 
desaparicion di nan sernan keri, ta dunando hopi dolor ya 
cu ta un situacion sumamente desesperante. 


Famianan Venezolano 


A pidi Nacionnan Uni pa investiga desaparicion di “ilegalnan” 

M 
anera a bira un tradicion pa varios aña caba, tin hotelnan cu durante 
vacacion escolar y vacacion di fin di aña, ta huur camber cu gruponan 
local pero despues di apenas un siman di vacacion, ya tin hotelnan cu a 
expulsa dos pa tres grupo for di e hotel, pa mal comportacion. 
No ta prome bes cu e situacionnan aki ta presenta nan mes ya cu aña 
pasa tambe den mesun periodo aki, tin hotel grandi a dicidi di expulsa 
gruponan local pa diferente motibo, principalmente pa desorden cu nan 
ta haci y pa motibo di e falta di respet pa turistanan cu ta hospedando den 
e hotelnan aki. 


AWEMainta a wordo informa c’un di e gruponan aki for di diabierna anochi 
ta organisando fiesta cu presencia di un grupo grandi di hende, haciendo 
desorden, strobando turistanan di drumi mientras cu pa e camber, tin sola- 
mente 4 persona registra. E mesun hotel a dicidi pa diadomingo anochi 
expulsa otro grupo cu tambe tabata di hobennan cu tabata bou influencia 
di alcohol, comportando nan mes den forma mahos y sin tene considera- 


A saca dos grupo local for di hotel pa mal comportacion 


cion cu otro huespednan den e hotel. 


A ser mustra cu entre otro tabata musica duro 
caminda na mas c’un ocasion personal di 
siguridad a bati na porta pa hala atencion di 
esunnan den e camber pero un rato despues 
a sigui cu e bochincha loke a pone cu dialuna 
mainta e dicidi di avisa e grupo cu nan tin cu 
Sali y cu nan tin cu pasa frontdesk pa ricibi 
resto di placa bek, ya cu nan a ‘book’ pa henter 
e siman. 


Comportacion di e varios hoben den pisci- 
nanan tambe di hotelnan a laga di desea 
caminda nan turistanan no tin trankilidad cu 
nan a bin busca a base di nan reservacion haci 
hopi luna adelanta. 


Ya caba tin varios hotel cu no tin oferta pa 
hende local y otronan cu no ta acepta reser- 
vacion di e grupo aki pero entre otro e hotel cu 
den fin di siman a expulsa e dos gruponan aki, 
a dicidi cancela cinco reservacion di gruponan 
local, pa asina evita mesun situacionnan 
bergonsoso aki. 


Pa colmo den ambos caso ta trata di hobennan 
cu en realidad ta mustra di ta muchanan menor 
di edad, di cual nan mayornan ta haci reser- 
vacion pero no a ta keda cu e muchanan den 
e hotel pa tene supervision riba nan compor- 
tacion. 

SUNDAY BRUNCH 


R 
ecientemente e directornan di tur hospital den 
Caribe Hulandes a reuni cu prof. dr. Ernst Kui- 
pers, Minister di Salud, Bienestar y Deporte (VWS) 
di Hulanda y Abigail Norville, MSc, reemplasante 
Secretario-general di VWS, tocante e progreso 
di Dutch Caribbean Hospital Alliance (DCHA) - e 
aliansa entre e hospitalnan na Aruba (HOH), Cor- 
sou (CMC), Sint-Maarten (SMMC) y Boneiro (FM).  


DCHA 
Pa e directornan drs. Jacco Vroegop (HOH), prof. 
dr. Ingemar Merkies (CMC), drs. Giovanni Frans 
(FM) y drs. Felix Holiday (SMMC) e importancia di 
e colaboracion entre e islanan ta wordo mira como 
uno esencial na momento cu mester ta prepara 
como hospital pa ta exitoso den salud y bienestar 
di e comunidad, siguramente den tempo di crisis.  
Door di comparti recurso, conocemento y exper- 
ticio DCHA tin como meta pa logra acceso igual 
na cuido medico riba cada isla. Banda di esaki 
ofrece tur habitante di cada isla calidad halto pa 
loke ta cuido di hospital y servicionan relata na 
cuido medico manera laboratorio, productonan di 
sanger y mas.  


E colaboracion 
Banda di e colaboracion local, tambe tin pa medio 
di VWS lasonan estrecho entre DCHA cu Reino 
Hulandes. E colaboracion aki ta ofrece e islanan 
y e hospitalnan na Aruba, Boneiro, Corsou y Sint- 
Maarten e oportunidad pa beneficia di e experticio 
y recursonan cu Reino Hulandes tin pa ofrece, y 
na mesun momento cada uno ta sigui mantene 
nan identidad unico. 


Reunion exitoso 
Explicitamente a menciona na momento di e 
reunion cu a tuma luga riba 2 di juli e situacion 
delicado cu ta encontra den dje door di e demanda 
creciente den cuido y e escasez creciente pa logra 
yega na personal. Ta esencial pa yega na loke ta 
un ‘same-level-playing field’ den condicionnan 
salarial y laboral ademas di ofrece educacion 


Reunion entre directornan di hospital den Caribe 
Hulandes cu Minister di VWS Hulanda Ernst Kuipers 


specialisa na nos yiunan di tera den loke ta enfermeria y tambe specialista. Door 
di enfoca riba e necesidadnan cu tin pa futuro y asina educa e yiunan di tera ta 
mantene e cultura y alabes ta logra yega na e volumen necesario di personal riba 
e islanan. Pa pashentnan tambe esaki ta un deseo mirando cu ora bo ta malo, bo 
ta desea di wordo yuda den bo idioma.   


Durante e reunion a sigui traha riba trece igualdad den e necesidadnan y obstac- 
ulonan den loke ta compra di remedi riba tur isla pa loke ta ley y maneho. E 
compra conhunto di material, aparato y ekipo medico lo por yega na spaar placa 
y tambe tempo. Ademas a papia riba e intento pa e compra di un solo dossier 
electronico di pashent. Asina aki dato di pashent por wordo comparti mas facil, 
lihe y di forma safe entre e islanan den reino. Consecuentemente e cuido por 
conecta na un manera mas specifico ainda y centralisa pe pashent. 


Por ultimo a trece pa dilanti riba 1 di juli den cuadro di e conmemoracion Keti 
Koti, esta un dia prome cu e reunion, y e discursonan di Rey Willem-Alexander na 
Hulanda y Minister Kuipers na Corsou, e balor di uni forsa como un extension pa 
crea oportunidadnan. Pues pa cada habitante di e islanan den Reino crea opor- 
tunidadnan y supera e pasado pa yega na un futuro mas bunita. Un bon cuido di 
salud ta esencial den esaki. 


Minister Kuipers a duna di conoce cu e ministerio di VWS ta desea di ta un partner 
solido den crea y gara oportunidadnan, y den reforsa e cuido di salud riba e 
islanan. E la expresa su gran aprecio pa e resiliencia enorme di tur personal den 
cuido riba e islanan y a gradici e directornan di hospitalnan pa nan compromiso 
cu e comunidad di Aruba, Boneiro, Corsou, Saba, St. Eustatius y St. Maarten. 

C 
entraal Bureau Statistiek Aruba ta ganado di e premio 
“Special Achievement in GIS Award 2023” duna door di 
ESRI. ESRI ta un compania global cu ta lider den software di 
informacion geografico, e asina yama “Geographic Informa- 
tion System (GIS)”. E GIS ta un sistema cu ta crea mapa cu 
diferente informacion añadi na esaki. 


Siman pasa na San Diego ESRI a entrega premio na dife- 
rente paisnan ganado. CBS Aruba a ricibi e premio “Special 
Achievement in GIS Award” door di a uza e sistema GIS pa 
facilita e preparacion di e ehecucion di e “Population and 
Housing Census 2020” y e publicacion di e resultadonan. 


Sr. Randy van der Biezen y Sr. Richard Werleman di CBS a 
atende e user conference di ESRI na San Diego y a ricibi e 
premio pa CBS Aruba. 


Minister Geoffrey Wever ta extende palabra di felicitacion na 
henter e ekipo profesional di CBS cu e bunita logro aki! 


Minister Geoffrey Wever ta felicita CBS Aruba como 
ganado di e Special Achievement in GIS Award! 

R 
ecientemente, 
Minister Ursell 
Arends hunto cu 
colega 
Minister 
Endy Croes a re- 
uni cu maestro- 
y expertonan den 
educacion pa haya un 
presentacion di profesionalnan encuanto ma- 
terial educacional pa bienestar di animalnan. 


Durante e reunion, a presenta e leerlijn nobo 
cu ta enfoca ariba: ‘responsible pet owner- 
ship’. E leerlijn aki a ser crea como material di 
educacion pa wordo introduci den curiculo pa 
grupo 1 (kleuter) te cu grupo 8 (6de). 


Esaki 
ta 
forma 
parti 
di 
e 
Nationaal 
Populatiebeheersingsplan 
Straatdieren 
Aruba (NPSA) cu ta enfoca ariba e bienestar 
di animal na Aruba. 
E material di educacion ta un instrumento 
importante pa cuminsa educa nos muchanan 
di chikito tocante con pa cuida y sea doño di 
mascota mas responsabel. 


E material ta cubri topiconan manera kico un 
cacho mester tin den su ambiente pa crece 
bon y biba un bida saludabel como mascota. 
Tambe, e importancia di conoce un cacho su 
anatomia. 


E efecto riba plaso largo di e material educa- 
cional aki ta cu nos ta creando un comun- 
idad cu tin mas empatia y cu ta stima bestia. 
E meta primordial ta e bienestar di animalnan 
na Aruba. 


E aña escolar binidero, 2023-2024, lo por 
introduci e material educacional aki na algun 
scol preparatorio y basico como un proyecto 
piloto. Ministerio di Naturalesa lo percura pa 
finalisa e material escolar aki pa prome dia di 
e aña escolar nobo. 


Minister Ursell Arends: 


Presentacion di Leerlijn Nobo pa 
Cuido Responsabel di Mascota 

D 
iabierna siman pasa Stichting Monumentenfonds Aru- 
ba (SMFA) den presencia di Minister Geoffrey Wever a 
tene e kick-off meeting pa e proyecto di restauracion di Cas 
Veneranda. 
Durante e meeting SMFA a presenta e arkitecto encarga cu 
e preparacion di e proyecto cual lo ta Orlando Hoevertsz cu 
e team di Hoevertsz Archidesign NV. E restauracion di Cas 
Veneranda lo consisti di cinco fase for di investigacion te cu 
mantencion di e edificio despues di restauracion. 


Actualmente hunto cu e bouwteam bou di guia di SMFA su 
lider di proyecto Daphne Every, lo inicia e prome fase cual ta 
e investigacion historico di e edificio, sigui pa e preparacion 
di e mapanan di e arkitecto y e resto di e bouwteam p’asina 
por yega na un destaho dentro di aproximadamente seis pa 
ocho luna. 


Despues di e destaho lo apunta un compania como e 
contratista encarga cu ehecucion di e proyecto cual segun 
plan lo finalisa pa principio di 2026. E proyecto lo ta financia 
pa Nationaal Restauratiefonds di Hulanda (NRF) y Stichting 
Algemeen Pensioenfonds Aruba (APFA) cu un prestamo 
na interes abou na Stichting Monumentenfonds Aruba. 


Despues di restauracion e edificio lo ta oficina pa 
Departamento di Asuntonan Economico (DEACI) combina cu 
un espacio pa horeca. Asina aki e edificio lo por ta accesibel 
tambe pa publico por admira e bunita monumento aki den 
centro di Oranjestad. 


Durante e proyecto e comunidad lo tin e oportunidad pa 
comparti nan storianan y recuerdonan di Cas Veneranda 
y haya mas informacion tocante e historia di e edificio 
pa medio di un proyecto titula ‘Tales of Cas Veneranda’ 
cual SMFA lo lansa den luna di september proximo. 
E edificio impactante den Wilhelminastraat a keda construi 
na 1936 pa Frederico Maximiliaan (Machi) Arends cu tabata 
comerciante y e consul di Spaña. E arkitecto tabata e cono- 
cedo bouwmeester Dada Picus, cu a bay te Cartagena 
Colombia pa haya inspiracion for di un edificio cu esposa di 
Machi, Maria Veneranda, tabata encanta cune y asina a bin 
Aruba bek pa construi e edificio cual awe nos conoce bou 
di e nomber di Cas Veneranda. Un di e casnan mas grandi 
na Aruba den e tempo ey construi den un estilo neobarroco 
Latino-Americano. 
Aparte di tabata un vivienda akinan tambe tabata tin un 
flowershop, un luga pa bende ijscream y e consulado di 
Spaña. Durante añanan ochenta a comberti e edificio den 
Papiamento restaurant. Despues cu e restaurant a sali di e 
edificio esaki a keda bashi y na 2014 un candela grandi a 
destrui e dak cu plafond y algun acabada di e muraya. 


Monumentenfonds Aruba a duna 
inicio na proyecto di Cas Veneranda 

D 
iasabra anochi ultimo, 15 di juli, un sambombaso di ba- 
taya di domino a tuma luga aya n’e famosisimo Domino 
Square Garden net n’e grens entre Calabas y Kudawecha. 
Un encuentro estilo ‘no holds barred’, caminda e unico regla 
parce di tabata ‘niks mag, maar alles kan’! Un remolina di 
adrenalina bruha cu testosterone y ‘alpha-males’ cu a perde 
cu strea di Nort! 


Despues di a batisa nan uniform nobo, e ekipo flamante 
di Biba Lekker bou guia di Captain Trimon a cuminsa haya 
fuerte resistencia di e legendarionan di pariba di brug, esta 
Pariba Legends, kendenan a habri score bay dilanti must- 
rando cu nan no tin respet pa niun uniform nobo! Ata! 


Tera a cuminsa bruha aki ora a haya un hungado ‘pirata’ 
ta pronkia cu uniform di Biba Lekker. Aki Captain Trimon a 
ranca su handrem y a kita uniform for di e hungado ‘ilegal’, 
kende mes ora a bolter y cuminsa apoya Pariba Legends. 
Esaki ya t’un voorboor pa locual ta bay bin. 


Team Biba Lekker ta recupera di nan susto inicial y ta drenta 
halftime c’un bentaha di 11-6. Durante pauze, mientras un 
y tur ta disfruta paden dje snacknan por nada, Team Pariba 
Legends ta tira un ‘pow-wow’ pafo estilo indjan caminda un 
‘pep-talk’ hopi fuerte ta cay! Y shonnan, e integrantenan di 
Pariba Legends a ‘get the message loud and clear’, pasobra 
nan ta haci un come-back di 8 wega gana stret, manda score 


te 14-11 na nan fabor! Pandemonio total! Captain Trimon ta 
grita ‘groot alarm’; piedra di domino ta cuminsa spart foi 
mesa; fanaticada ta cuminsa bula cura, y si por saca cori- 
ente foi dje atmosfera lo por a charge 20 celular pareu! Cos 
ta hot! E bataya ta bayendo un pa mi, dos pa bo, y sensacio- 
nalmente Pariba Legends ta haci e score 20-18 na nan fabor! 


‘It’s time to take things outside’, estilo wild-west! Mientras 
tanto ... panico total den militancia di Pariba Legends! Un 
anker a cay na mal momento; bateria a baha te bou empty, 
y cu determinacion Captain Trimon ta cuminsa guia e barco 
pa waf ... 19-20; 20-20; y porfin ... 21-20 pa Biba Lekker! 
Un grito laaaargo y orgasmico ta cay! Esta un anochi! 


Shonnan, e caravana a bay bek tristo rumbo pariba di brug, 
pero e huramento di bolbe bek a keda claba den Kudawecha! 
Cos no lo keda asina, keda pendiente! 


Biba Lekker ta ‘edge’ Pariba Legends! 

A 
ctualmente un grupo basta grandi 
ta siguiendo e curso ‘Skirbimento 
creativo’ na biblioteca. Segun docente 
di curso y autor local, sr. Vi Frank jr. es- 
aki ta bayendo “hopi bon”. E curso aki 
ta tuma luga na biblioteca na Playa y ta 
pa adulto. Tin un grupo di principiante 
entusiasma, cu ta gusta skirbi storia y 
ta desea di experimenta, haya guia y 
inspiracion, siña mas y tambe un gru- 
po cu tabata kier a sigui un poco mas y 
ta forma e grupo Avansa. Lo tin un otro 
curso Avansa na october 2023. Si bo ta 
interesa por e-mail curso@bna.aw pa 
registra of mas informacion. 
Sr. Vivienno Frank jr. a publica 2 buki 
y actualmente ta trahando riba un 
di tres publicacion. ‘Damnatio ad 
bestias’ (2020) y tambe  ‘Outpost 
Alto Vista and other cosmic horrors 


from Aruba’  (2020).   Tur dos buki 
miembronan por fia na biblioteca y nan 
ta obtenibel na libreria local tambe pa 
cumpra. 


Skirbimento creativo na biblioteca ta bayendo bon! 

P 
a un par di siman biblioteca ta organisa 
‘Pelicula den aire liber pa mucha’. Es- 
aki ta un evento completamente gratis pa 
e muchanan cu no a wak ‘Paws of fury’ na 
cinema. Ta pasa pelicula diaranson na San 
Nicolas y diahuebs na Playa. E presenta- 
cionnan ta cuminsa 7or. Tur mucha y nan 
mayor ta bon bini. 


Mucha y hoben bou 18 aña por bira miembro 
na biblioteca y haya aceso na un coleccion 
grandi di buki. Ademas esaki ta bay hunto 
cu un coleccion di Ebooks y audiobooks. 
Pa baby di 3 luna pa 2 aña tin un bunita 
regalo, un maletin cu buki. Pasa biblioteca 
den vakantie! 


D 
urante transcurso di siman pasa a bin ta comunica ariba 
e esfuersonan pa loke ta trata e maneho di desperdicio. 
Tambe a tene diferente reunion pa e posibilidadnan pa forti- 
fica cooperacion entre departamentonan y optimalisa e re- 
cursonan disponibel. 


Un di e puntonan di accion cu a sali di e reunion tabata 
cu DOW ta comprometi pa aloca mas ploeg y lo uni efec- 
tivamente na e ‘meldingsysteem’ di FIXI. Esaki ta yuda pa 
atende cu e kehonan na un manera mas eficiente y rapido. 


FIXI ta un aplicacion cu a wordo lansa aña pasa na fin di 
october pa asina empodera ciudadanonan cu mira algo cu ta 
robes, pa nan por raporta esaki y tin e confiansa cu e repor- 
tahe ta yega na e instancia concerni. Riba e plataforma di 
FIXI ciudadano por entrega keho encuanto e.o. dump ilegal, 
holo malo, hende cu ta tira sushi for auto etcetera. 


Gobierno di Aruba ta prepara pa atende cu e reto di desper- 
dicio pero e lucha no ta di gobierno solamente. Nos ta invita 
ciudadano pa haci uzo di e aplicacion FIXI si tin cualkier 
keho cu ta desea di alerta e departamentonan di BCI, Santa 
Rosa, DNM, Serlimar y DOW. E aplicacion ta yuda tambe pa 


colecta datos unda por monitor y mehora e informacion 
comparti entre e departamentonan. Datos ta garantisa cu e 
esfuersonan pa cu e maneho ta wordo midi y evalua corecta- 
mente cual ta permiti pa miho decisionnan y ahustacion na 
e strategia ora ta necesario. Por ehempel por asigna mas 
ploeg na cierto bario of involucra Korps Politie Aruba(KPA) 
pa control si acaso mester parti boet. 
Por download e FIXI app gratis riba www.fixi.aw of via App 
Store y Google Play. Por uza e website tambe pa duna keho. 


Minister Ursell Arends: 


BCI y DOW a bin ta activa riba e sushedad y a 
acorda cu lo haci e cooperacion mas fuerte ainda 


Na biblioteca 


Programa atractivo pa mucha den vakantie 

D 
ialuna mainta, durante e conferencia di 
prensa di Gobierno di Aruba, Presiden- 
te di Xavier University School of Medicine, 
señor Ravi Bhooplapur, dr. Arun Dubey, dr. 
Kevin Pawlak y señor Frank Croes hunto cu 
Minister di Educacion Endy Croes, a haci en- 
trega di dos beca na balor di Awg 189.000. 
e becanan a wordo entrega na studiantenan 
Darlene Dol y Vanya Tromp, dos studiante 
Arubiano cu tin e pasion pa continua nan 
estudio den medicina. E becanan ta cubri 4 
aña di estudio completamente gratis pa e 
dos studiantenan aki. 


Prome 
Minister 
Evelyn 
Wever-Croes 
ta gradici Xavier University School of 
Medicine pa kere den pais Aruba, y pa tur 
e inversionnan cu nan ta haciendo den nos 
economia, na unda ya nan a construi un 
campus na Hato cu ta conta cu 198 camber. 
Na momento aki nan ta den construccion 
di e siguiente fase cu lo tin otro auditorio, 
laboratorio y klas lokaalnan. 


E inversion di Xavier University ta uno di 
70 miyon dollar. Tambe, Prome Minister ta 
gradici Minister Endy Croes pa su vision y 
determinacion den engrandece nos sistema 
di enseñansa, guiando Xavier University den 
e direccion necesario pa yuda nos sistema 
di educacion na Aruba. 


Prome Minister ta felicita Darlene Dol y 
Vanya Tromp pa a logra bini na remarca 
pa e beca aki, pasando nan evaluacion y 
entrevista exitosamente. “Mi ta desea boso 
tur clase di exito den boso estudio durante 
e siguiente 4 añanan. Masha pabien na e 
mayornan y demas famia cu e logro di boso 
yiunan, y na Xavier University pa duna e 
studiantenan aki e oportunidad grandi di 
yega na un profesion asina importante na 
Aruba mes. Mi ta sumamente orguyoso di 
nos studiantenan y spera cu pronto nos por 
conta cu dos di e miho dokternan aki na 
Aruba,” Prome Minister a expresa. 


Prome Minister ta gradici Xavier University 
pa tur e inversionnan haci den economia 


Y den sistema di educacion di pais Aruba 

Fortaleza pa Famia 


Sinceramente, Pastor Marcel Balootje 


UN hende balente, sea e ta homber, muhe of un mucha, e mester ta obediente na Dios, respetuoso, y disponibel pa tur 
bon obra. 


Pasobra ningun hende por pone otro fundeshi, cu esun cu ta poni caba, cual ta Hesus Cristo (1 Corintionan 3:11). 


*** Awendia tin hopi fundeshi falso,cu no tin reis den e palabra di Dios, fundeshi cu ta hole malo lanta riba pensamento di 
hende, sin nada cu ta sostene nan, nan ta mara na puro emocion, idolatria, rebeldia y rechaso di Dios. 


E palabra fundeshi ta aparece 80 biaha den bijbel, cuminsando for di Genesis te na Revelacion (Apocalipsis). 


Mirando con e palabra di Dios ta wordo troci, bringa, rechasa, y door di esey hopi hende ta trompica nos kier corda tur 
hende riba esaki, pasobra ta para skirbi: 


Pesey ken cu tende e palabranan aki di Mi, y haci nan,lo wordo compara cu un homber sabi cu a traha su cas riba baranca. 
Y awasero a cay, diluvio a bin,bientonan a supla, y a supla duro contra e cas ey, y toch e no a cay, pasobra e tabata funda 
riba e baranca. Y ken cu tende e palabra nan aki di Mi, y no haci nan, lo ta manera un homber bobo, cu a traha su cas 
riba santo. Y awasero a cay, diluvio a bin, y bientunan a supla, y a suta duro contra e cas ey, y e a cay, y su caida tabata 
grandi (Mateo 7:24-27). 


Awor den e tempo cu nos ta biba aki, tur cos a modernisa, pero e palabra di Dios no ta cambia, pasobra ta Cristo Hesus 
ta e Baranca, y tur locual nos purba haci sin Cristo, lo no ta exitoso. 
Y sabiendo esaki toch bo ta haya hende cu kier lanta nan famia sin Cristo, lanta yiunan sin conocemento di e palabra, 
causando dolor pa nan mes y trauma pa nan yiunan. 


Nos no mester lubida locual ta para skirbi: 
Mi pueblo ta wordo destrui pa falta di conocemento. 
Pasobra bo a rechasa conocemento, Ami tambe lo rechasa di ta bo sacerdote. 
Como bo a lubida e ley di bo Dios, Ami tambe lo lubida bo yiunan. 
Mas nan multiplica, mas nan a peca contra Mi, lo mi cambia nan gloria den berguensa (Oseas 4:6-7). 


Hopi biaha nos ta lesa parti di un versiculo cu ta hopi popular, pero nos no ta lesa e versiculo completo, pa compronde 
locual Dios kier papia cu nos. 


Dios den su inmenso amor pa nos, ta desea pa tur hogar tin Cristo na prome luga, pasobra nos tur ta ripara e scuridad 
cu dia pa dia kier cubri mundo, e maldad cu ta aumenta dia pa dia, e rechaso di Dios, murmuracion, abominacion cu ta 
creciendo, ta un indicacion cu tur famia mester tin Cristo Hesus como nan Señor y Salbador, pa asina nan tin un refugio 
berdadero den e tempo dificil aki (2 Timoteo 3:1-5). 


Si nos tende y haci, nos ta wordo compara cu e homber sabi, pero si nos tende sin haci nos ta wordo compara cu e homber 
bobo y tin hopi cu ta cabes di cas enbes di nan entrega nan orguyo y capricho, arepenti y busca Cristo,ta mantene nan 
garganta stijf y ta expone henter nan hogar na peliger. 


Cu sabiduria un cas ta wordo traha,y cu comprendemento e ta wordo estableci,y cu conocemento e cambernan ta wordo 
yena, cu tur rikesa precioso y agradabel (Proverbionan 24:3+4). 


Pone bo hogar y bo bida riba e fundeshi firme cual ta Cristo Hesus. 


Traha bo cas riba un fundeshi firme 

En la oscuridad Dios 
es mi luz, 
En la tormenta, 
mi refugio, 
En la tristeza, 
Mi fortaleza y 
En mi soledad, 
Mi compania 
Por siempre Adda 


Adda Alicia 
Velandia Trejos 
15-02-1966 - †14-07-2023 


Esposo: 
Edison Agudelo 
Hijos: 
Carlos Andres Moreno Velandia 
Diana Marcela Moreno Velandia 
Monica Lorena Daza Velandia 
Lilian Vanessa Daza Velandia 


Madre: 
Alicia Antonia Trejos Pinzon 


Padre: 
Isaias Velandia 


Familia y hermanos 


Acto de despedida miercoles 19 de julio del 
2023 en Aurora Funeral Home de 2:00 a 8:00 pm, 
despues acto de cremacion en seno de familia. 


Tur cos aki na mundo tin su ora y su tempo, 
Ora pa nace y ora pa muri, 
ora pa yora y ora pa hari 


Cu dolor na nos curason, nos ta participa 
fayecimento di nos ser stima: 


Julius E. Lampe 
Cariñosamente yama “Bert” 
*08-11-1945 - †18-07-2023 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 


Margarita Leon 
Mihor conoci como: “Oma/Mama Rita” 
*23-12-1946 - †16-07-2023 


Acto di despedida lo wordo anuncia despues. 


“Earth has no sorrow that heaven cannot heal” 
Thomas Moore 


With deep sympathy we announce the death of 
our mother, mother-in-law, grandmother, sister, 
aunt and friend 


Melrose C.V. 
Warner-Simmons 
*June 26th, 1936 – † July 15th, 2023 


On behalf of her children: 
Roberto (Robby) & 
Marianne Warner- van de Walle 
Franklin (Franky) & Eleonor Warner-Maria 
Deborah (Debby) & Harm van de Seijp-Warner 
Her grand-children: 
Sjade Warner 
Moriah Warner 
Dorian Warner & Denzel Browne 
Shantalle Brown 
Ashwin Brown 
Quintin van de Seijp 


Sister: 
Mable Simmons & fam. 
Brothers: 
† Joe Simmons 
† Ronald Simmons 
Desta & Silvia Nisbeth & fam. 
Jimmy & Ana Willekes & fam. 


Uncle: 
John Nisbeth & family 


Nieces & Nephews: 
Zaida Willekes & fam., Jacky Willekes & fam, 
Willy Willekes & fam, Ilse Willekes & fam, Lisette 
Boekhoudt & fam, Nadine Marsera & fam, Laetitia 
Nisbeth & fam, Faye Nisbeth & fam. Zahira 
Marsera & fam. 
† Johnny Simmons, Lex Simmons & fam, Marlon 
Levenstone & fam, Michael Levenstone & fam, 
Edsel Levenstone, † Johnny Willekes, Marlon 
Willekes & fam, 
† Jeffrey Willekes, Trevor Nisbeth & fam. 


Close friends & family: 
Anselmo Pontilius & fam, Ingrid Daly & fam, 
Jeanette & Rildo Croes-Brown & fam, Deborah 
Hassell & fam, Betty Heyliger & fam, Marlin 
Hassell & fam, Leroy & Annemarie Brooks & fam, 
Jhennifre Santamaria, Janine Gibbs & fam, Karin 
Boelens & fam, Guillermo Warner & fam, Ragnilde 
McNair & fam, Odin Marlin, Sydney Sorton & Fam, 
Rudy Sorton & fam, Sidson Sorton & fam, Angela 
Hoepel-Lake & fam, Reginald Lake & fam, Frits 
Lane & fam, Judain Lane & fam, Ilona Lane. 
Violet Godet / Staff & Personnel of Daycare 
Cathrin 


Families: 
Simmons, Gordon, Warner, Marsera, Levenstone, 
Sorton, Heyliger, Pontilius, Willekes, van de 
Seijp, van de Walle, van Voorn, van Tergouw, 
Boelens, Maria, Nisbeth, Boekhoudt, Brown, 
Croes, Dambruck, Hassell, Lane, Pourier, Brooks, 
Bernabela, Arrindell, Richardson, Godet, Lake, 
Hoepel, Blijden, Gibbs, Frans 


Our apologies, if in our time of sorrow we have 
unintentionally left out any names. 
The wake will be held on Friday July 21st, 2023 at 
Aurora Funeral Home, Cumana # 76, from 7 pm 
to 9 pm. 


The funeral service will take place in a private 
setting. 


Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


A fayece: 


Raymundo Nildo 
Nicolaas 
Cariñosamente yama “Ni / Jerry” 
*15 maart 1940 - †16 juli 2023 


Acto di despedida lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” - Salmo 33 


Cu dolor na nos curason, nos ta participa 
fayecimento inespera di nos ser stima: 


Romaldo “Rochi” Wernet 
Cariñosamente yama 
“Roro, Panseco, Lustro y Mi’ho” 
*01-02-1947 - †17-07-2023 


Acto di despedida lo wordo anuncia despues 

Celebration of her life 
“Each tear I shed for you holds immeasurable love” .... 
Yvette Lucinde 
Boasman-Cooper 
Sunrise: November 13th, 1941 – Sunset: June 12th, 2023 


Left to mourn are her: 
Husband: †George William Alfredo Cooper (Fredo) 
Children: Antonio Boasman (Tony), Minerva Marlin 
-Cooper (Minchie/Mientje), Ricardo Cooper (Tico), 
Anselmo Cooper (Selmo) 


Son-in-law: Dionysius Marlin (Donny) 
Daughters-in-law: Ramona Boasman, Linda Boateng 


Grandchildren: Nicky Cooper, Yvette Boasman, 
Rayangelo Cathlin (Angelo), Glenford Cooper (Gleny), 
Odessa Cathlin, Odessio Cathlin, Chandra Cooper, 
Ricardo Cooper Jr. Diandra Marlin (Didi), Dieudonne 
Marlin (Robert), Elias Flanegin 


Great Grandchildren: Lashany Boasman, Germiano 
Boasman, Achanty Cooper, Ale-xion Cooper, Ayzeh 
Cooper, Maison Jordan, Nayla Dewindt etc. 


Sisters: Mildred Aarndell (Meto Sint Maarten), †Lissette 
Peters, †Alice York, †Getrude York, †Stella Aarndell 
Brothers: Julian Aarndell (Sint Maarten), Leopold Illidge 
(USA), †Luis Illidge, †Theophile Aarndell, †Antonio 
Aarndell 


Uncles: Firmin Boasman (Freeman), †Gaston Boasman, 
†Jean Boasman, †Rudolf Gumbs, Jason Lake (Anguilla) 
Aunt: †Ermin Boasman 


Brothers-in-law: Chester York (Sint Maarten), †Freddy 
York, †Joe Peters, †Freddy Gibbs, †Freddy Romney 
Sisters-in-law: Shirley Illidge (Sint Maarten), Regina 
Paulina, Bernice York, Luz Willems (Netherlands), Chris 
Gibbs (Netherlands), Hyacinth Illidge (USA), †Constance 
Gibbs, Emilia Aarndell (Sint Maarten) 


God children: Anselmo Boasman, (Sint Maarten) Jeanny 
Gerot (Sint Maarten), Jurgen Philips (Netherlands), 
Naomi Richardson, Elaine (French Quarter), Russel 
Richardson (USA) 


Nephews/nieces: Too numerous to mention 


Special Friends: Hygina Thomas (Hilly USA), Irene 
Richardson (USA), Amoree Richardson (Sint Maarten), 
Shirley Illidge (Sint Maarten), Jersey Bridgewater, Adrina 
Morris, Theresita Richardson, Ursila Martina (Dientje) 
Good Friends: Marcel, Edwin Milton, Monica Diddler, 
Bernadina Vos (Dina), Sandra Withfield, Agnes 
(Lagoweg), Ms. SuzetteVlaun, Terry Gumbs, Leticia Barry, 
Janice Grant (Lynette), Wendy Legrand, Adela Hassell, 
Jersey Bridgewater, neighbours 


Her adopted children: Elvin Krind, Marvina Richardson, 
Norman Silvania, Rita Sandiford, Esmeralda Breel (Esme), 
Pedro Wilson (Bito), Tarin Martinus, Maurilynn Arrindell, 
Geraldo Milton, Gregorio Milton. Sheila Laurant, Inigma 
Amerikaan (Sint Maarten) 


She was related to the following families: Cooper, 
Boasman, Kingsale, Illidge, Marlin, Aarndell, Arrindell, 
Arnel, Gibbs, Mardenborough, York, Gumbs, Duzant, 
Pantophlet, Cathlin, David, Jermin, Chittick, Cocks, 
Carty, Barry, Heiliger, Richardson, Lake, Rogers 


GOODBYES ARE NOT FOREVER, 
GOODBYES ARE NOT THE END, 
IT SIMPLY MEANS 
I’LL MISS YOU 
UNTIL WE MEET AGAIN ….... 


The wake will be held on: Tuesday July 18th, 2023, from 
7PM to 9PM at the PRAY FUNERAL HOME. 


The celebration of life will take place wednesday July 
19th, 2023 at: the christ methodist church (behind 
Abraham de Veer School) Amalia Van Solmstraat San 
Nicolas / Aruba Viewing: 10 AM – 11 AM SERVICE: 11 AM 
– 12 NOON 


If for some reason your name was not listed, take it up 
with my mom! (She prepared this announcement 10 
years ago I just updated it) 


“Canta contento pa Señor, henter mundo; sirbi Señor cu 
alegria, aserc’e cu canticanan di fiesta. Reconose cu Señor 
ta Dios, ta e a crea nos y nos ta di dje; nos ta su pueblo, 
carnenan cu e ta cuida. Drenta su portanan cu gradisimento, 
drenta su tempel cu cantica di alabansa, glorifice, bendishona 
su nomber. Berdad, esta bon Señor ta! Su amor ta dura pa 
semper y su fieldad te den siglo di siglonan”. Salmo: 100 


Cu hopi tristesa, pero conforme cu boluntad di Dios nos ta 
anuncia cu a bay laga nos den brasa di Señor nos esposo, 
tata, ruman, omo, amigo, y colega stima: 
Mr. Edwin Lampe 
Mihor conoci como: “Win” 
*26 Mei 1963 †14 Juli 2023 


Na nomber di su: 
Estimada esposa: Sra. Eileen Corine Lampe-Farro 


Yiunan: 
Eldwean Lampe 
Eshley Lampe y Kent Cater 


Mayornan: †Willem y †Antonia Lampe-Croes 


Suegronan: †Julio y †Joanna Farro-Boekhoudt 


Rumanan: †Pablo Lampe 
Rita y Gilberto Lacle 
Maria y Eufracio Kock 
†Theophilus Lampe 
Lena Lampe 
Frank y Lourdes Lampe 
Maritza y Oscar Werleman 
Michael y Tina Lampe 
†Rika Rozenberg y famia 
†Beatrix Perez y famia 
Donald y Alida Chirino y famia 


Swa y cuñanan: 
Gerda y Karel Van Cleef y famia, Johny Farro y famia, 
Shirley Farro y †Lando Kock y famia, Mirella y Louis Koolman 
y famia 


Sobrino y sobrinanan: 
Soraida Lacle y Servio Koolman, †Marlyn Lacle, Jacqueline 
y Roald Oduber, Daisylin y Lucky Croeze, Anthony Kock 
y Charina Brete, Juella y Alvin Zievinger, Igor y Roxanne 
Kock, Jerisa y Ellrich Henriquez, Roselene Paula, Roald 
Paula, Dwight Lampe, Dayenne Lampe, Marylou Lampe, 
Jairzinho y Juliana Werleman, Sue-Ann Werleman, Dana 
Lampe, Marlena y Viche Torres, Michael Lampe, Tiana 
Lampe y Dillon Lampe. 


Tur su sobre sobrino y sobrinanan, tur su primo y primanan. 


Manera yiu: Brian y Emely Thiel y famia 


Su ihanan: Anthony Kock, Roald Paula, y Michael Lampe 


Tanta y omo nan: Ina Croes y famia, Binchi y Flora Croes y 
famia, Sabina Croes y famia 


Padrino: Martin Britten 


Amigonan di cas: Jeffrey y Carla Schuilenburg y famia, 
Delio Lacle, Marisol Luminier y famia, Oslin y Maybeline 
Boekhoudt y famia, Tim y Lori Child, Father Joe, Linda 
Collier y famia, Keith y Mary Line y famia, Don y Mandy 
Holt, Roselenn Croes y famia, Mieke y Rob Nieuwelaar, 
Rosie Addis y Famia, Jaap y Nora de Groot, Nika Feliciana 
y famia, Bubu Boekhoudt y famia, Tico Boekhoudt y famia, 
Donna Stecewicz y famia, Kinnith y Janice Cater. 


Coleganan: 
Julio, Ron, Chayenne, Jorge, Rubby, Bernadette, Corneil, 
Shanaila, Mayka, Gabriel, Alexis, Jean-Pierre, John, 
Reynald, Roland, Jorge, Randolf, Freddy, Betsy, Rudie, 
Arvin, Juan Carlos, Charol, Kenrick, full e team di Divi 
Beverage, Pizza Bar y F&B Team complete 


Demas famia nan: 
Lampe, Croes, Farro, y Boekhoudt, amigonan, bisiñanan, 
conocirnan, amistad nan den exterior, ex coleganan di 
Aruba Grand hotel, Divi & Tamarijn Aruba y Divi Impact 
Foundation, FAVI, commission di Santana Paradera. 


Ta invita pa asisti na acto di entiero cu lo tuma lugar 
diahuebs 20 di Juli 2023. Nos defunto stima lo reposa 
for di 2:00 pa 4:00 pm na Misa Catolico Santa Filomena 
na Paradera, y despues pa Santana Catolico Pastoor 
Kranwinkel na Paradera. 


Lo tin Condolencia diaranson 19 di Juli 2023 na Royal 
Funeral Home for di 7:00 pa 9:00 pm. 


Nos ta pidi nos disculpa si den nos tristesa nos por a lubida 
di menciona un of otro famia, conocir of amistad. 


“Drenta su portanan cu gradicimento, drenta 
su tempel cu cantica di alabansa, glorific’e, 
bendiciona su nomber. Salmo 100:4 


Cu inmenso tristesa na nos curason, 
pero conforme cu boluntad di Dios nos ta 
anuncia fayecimento di: 


Sra. Ethel Vis-Lacle 
(Casa di † Roy Vis “Doyki’’) 
* 19 Juli 1964 – † 13 Juli 2023 
Propietario: The Smiling Shop 


Na nomber di su: 
Yiunan: 
Samantha Vis 
Rodgen Vis y pareha 
Eldrick Vis y pareha 


Mama: Lucita Lacle-Geerman 


Nieto: Irengelo Stamper 


Nieta: Mirlaine Vis 


Rumannan: 
Elvis y Giancarla Lacle-Ponson y famia 
Desiree (Daisy) y Erwin Maduro-Lacle y famia 
Mary y Gerard Mackay-Lacle y famia na Hulanda 


Omonan: 
Victor y Ita Geerman y famia 
Milo y Ale Lacle y famia 


Swa y Cuñanan: 
Karel Vis y Virginia Lacle y famia 
Erwin y Annie Vis-Erasmus y famia 
Detty y Rosie Vis-Croes y famia 
Frank Vis y famia 
Ella Vis y famia 
Hubert y Carmen Vis-Vergara y famia 
Carl De Kort y famia 
Ludwina Vis-Kock y famia 


Tur Ihanan, Sobrino y sobrinanan, primo y 
primanan, amiganan di cas (Roseisela, tanchi 
Esther, Susy), bisiñanan, amistadnan, Arubaanse 
Stichting mondhygiënisten, colleganan di trabou 
(Van Trikt Dental, Alina, y otro nan), Koningin 
Wilhelmina kanker fonds, Hospice Atardi (Shari 
Winterdaal), diferente grupo di oracion: Misioneros 
di Hesus, Couples For Christ, Miembro di Team 
Liturgico Savaneta, E Caminda Antiguo, Hesus Biña 
Nobo, y otro nan.. 


Demas Famia: 
Lacle, Vis, Stamper, Krozendijk, Ponson, Maduro, 
Mackay, Geerman, Evertsz, Erasmus, Croes, 
Vergara, Tromp, De Kort, Kock, Dennie, Nicolaas, 
Anthony, Boezem, Kelly, Ras, Comenencia, Fingal, 
Angela, Tuitt, Does, Koolman, Dirksz, Dijkhoff, 
Trimon, Semerel, Herms, Wever, Wolter, Falconi, 
Vrolijk, Thysen, Lindenborg y demas 
famia na Aruba, Bonaire, Corsow y Hulanda. 


Nos kier a manda un danki special na Gislaine 
Croes, Laida Tromp, Jouraine De Kort y 
dokter Sharline Vis. 


Si encaso den nos tristeza nos por a lubida algun 
famia, nos ta pidi nos mas sincero disculpa 


Acto di entiero di nos defunto stima, lo tuma lugar 
Diaranson 19 Juli 2023 na Misa Sagrado Curason 
Savaneta di 2.00 pa 4.00 pm y despues pa 
Santana Catolico na Savaneta. 


Condolencia lo tuma lugar na Pray Funeral Home 
na San Nicolas Dialuna 17 Juli di 7.00 pa 9.00 pm. 


Nos no ta ricibi bishita di condolencia na cas. 


